**409/2019. (IX.26.) Kgy. sz. határozat**

1./ A Közgyűlés 140/2019. (IV.30.) Kgy. sz. határozatát az alábbiak szerint módosítja:

A Közgyűlés úgy döntött, hogy Szombathely Megyei Jogú Város Önkormányzata és a Telenor Magyarország Zrt. között 2013. február 27-én, a szombathelyi 8532 hrsz.-ú „kivett közpark” megnevezésű ingatlan meghatározott részére (Víztorony) egy mobil cellás távközlési állomás telepítése és üzemeltetése céljából kötött bérleti szerződést 2019. január 1. napjától 10 évig terjedő határozott időtartamra, változatlan feltételekkel, évi bruttó 1.734.047,- Ft bérleti díj ellenében meghosszabbítja azzal, hogy a bérleti díj évente az infláció mértékével emelhető, illetve az állomás elhelyezésével kapcsolatban felmerült költségekből 4.207.875,- Ft összeg a bérleti díjba beszámításra kerül a vagyongazdálkodási kiadások terhére.

2./ A Közgyűlés felhatalmazza a polgármestert, hogy a fenti tartalommal a bérleti szerződés módosítást aláírja.

**Felelős:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért felelős:

 Lakézi Gábor, a Városüzemeltetési Osztály vezetője)

**Határidő:** azonnal